burgasdotpro/wikipedia huggingface dataset:
Pieria (manželka Danaa)

Pieria ("Pieria") je v gréckej mytológii manželka líbyjského kráľa Danaa.
Pieria bola manželka líbyjského kráľa Danaa a matka jeho dcér, Aktaie, Podarky, Dióxippy, Adity, Ókypety a Pylargy. Danaos mal päťdesiat dcér, ktoré mal so svojimi manželkami, alebo družkami. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dcéram Pierie potom vybrali za manželov synov Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Jane Wyman

Jane Wyman, vlastným menom Sarah Jane Mayfieldová (* 5. január 1917, St. Joseph, Missouri, USA – † 10. september 2007, Rancho Mirage, Kalifornia, USA) bola americká herečka, speváčka a tanečnica. 
Získala Oscara a trikrát Zlatý glóbus. Cenu akadémie prevzala v roku 1948 za film "Johnny Belinda", trikrát bola navyše na Oscara nominovaná, a to za hlavné úlohy vo filmoch "The Yearling" (1946), "The Blue Veil" (1951) a "Magnificent Obsession" (1954). I Zlatý glóbus jej priniesli úlohy vo filmoch "Johnny Belinda" a "The Blue Veil", a aj úloha Angely Channingovej v soap-opere "Falcon Crest", ktorú natáčala v rokoch 1981 - 1990 (227 epizód), a ktorá ju preslávila. Získala tiež dve ceny Emmy (1957, 1959) za televíznu show "Jane Wyman Presents The Fireside Theatre". 
V rokoch 1940 - 1948 bola manželkou Ronalda Reagana, ktorý bol vtedy hercom. Potom čo vstúpil do politiky odmietala sa k jeho politickej činnosti vyjadrovať.
Susan Hayward

Susan Hayward, rodená Edythe Marrennerová (neprechýlene Edythe Marrenner; * 30. jún 1917, New York, New York, USA – † 14. marec 1975, Hollywood, Kalifornia), bola americká herečka.
Pôvodne začínala ako modelka, do Hollywoodu prišla v roku 1937. V roku 1958 získala Oscara za hlavnú úlohu v snímke "Chcem žiť!" ("I Want to Live!"), kde stvárnila vrahyňu odsúdenú k smrti. Za túto postavu dostala i Zlatý glóbus. V roku 1952 vyhrala Zlatý glóbus za postavu v životopisnom filme "With a Song in My Heart", kde stvárnila herečku Jane Formanovú. Na Oscara bola nominovaná ešte štyrikrát: za postavu alkoholičky vo filme "Smash-Up, the Story of a Woman" (1947), za úlohu v dráme "My Foolish Heart" (1949), za "With a Song in My Heart" a za hlavnú postavu v ďalšom životopisnom filme "I'll Cry Tomorrow", kde stvárnila herečku Lillian Rothovú.
Má svoju hviezdu na hollywoodskom chodníku slávy.
Kozacke (Piščanský rajón)

Kozacke () je sídlisko na Ukrajine v Piščanskom rajóne Vinnyckej oblasti. Žije tu 57 obyvateľov.
Besançon (obvod)

Besançon je obvod v departemente Doubs a regióne Franche-Comté vo Francúzsku. Člení sa ďalej na 15 kantónov a 268 obcí.
Montbéliard (obvod)

Montbéliard je jediny obvod v departemente Doubs a regióne Franche-Comté vo Francúzsku. Člení sa ďalej na 12 kantónov a 171 obcí.
Pontarlier (obvod)

Pontarlier je obvod v departemente Doubs a regióne Franche-Comté vo Francúzsku. Člení sa ďalej na 8 kantónov a 155 obcí.
Dieppe (obvod)

Dieppe je obvod v departemente Seine-Maritime v regióne Normandia vo Francúzsku. Člení sa ďalej na 20 kantónov a 350 obcí.
Le Havre (obvod)

Le Havre je obvod v departemente Seine-Maritime v regióne Normandia vo Francúzsku. Člení sa ďalej na 20 kantónov a 176 obcí.
Šugendó

Šugendó bol rád horských asketikov, japonská synkretická sekta, ktorá pôsobila v období 6. - 19. storočia. Šugendó pozostáva zo syntézy viacerých náboženstiev, a to šintoizmu, budhizmu a prvkov ľudového šamanizmu a taoistickej mágie. 
Šugendó vytvorili horskí asketickí mnísi Jamabuši - vyznávači budhizmu, ktorí žili v oblasti hôr, kde sa podrobovali cvičeniam s cieľom získať magickú silu. Súčasťou rituálov boli aj očistné kúpele v ľadových bystrinách, putovanie po skalách, meditácie nad horskými priepasťami. Učenie šugendó sa stalo dôležitým prostriedkom šírenia ezoterického budhizmu v širokých vrstvách obyvateľstva Japonska. 
V súčasnosti je šugendó praktizované v budhistických tradičných školách v kláštoroch Kinpusen-ji (branche Tonan shugen), v cisárskom chráme Shōgo-in (branche Honzan shugen), chráme Daigo-ji Sanbō-in (branche Tozan shugen), chráme Seiganto-ji v Kumano Sanzan (branche Kumano shugen), v chrámoch Kannon-ji a Shōzen-in (正善院?, Haguro shugen troch mesiacov Dewa), v 5 chrámoch (Gojuin) v obci Jošino v prefektúre Nara, atď. Šintoizmus bol niekoľkokrát vytlačený budhistami vďaka pomoci prefektúry a politiky na severozápade a v centrálnom Japonsku. 
Zdroj.
Ivana Čornejová

Doc. PhDr. Ivana Čornejová, CSc. (* 11. august 1950, Praha) je česká historička špecializujúca sa na české a cirkevné dejiny 16.-18. storočia a dejiny českého školstva.
Pracuje v Ústave dejín Karlovej univerzity a archíve Karlovej univerzity, kde pôsobí ako vedúca Ústavu dejín Karlovej univerzity. Mimo to externe prednáša na Pedagogickej fakulte UK. Jej manželom je historik Petr Čornej.
Jamabuši

Jamabuši () alebo gjódža bol v japonskej tradícii osamelý muž, ktorý žil v (najmä posvätných) vrchoch. Mali nadprirodzené schopnosti a venovali sa šamanizmu. Pri týchto praktikách niekedy pri tom spolupracovali s miko, ktoré mali úlohu média. Jamabuši mali často blízko k budhizmu a podrobovali sa tvrdej askéze.
Jiří Rak

Jiří Rak (* 7. februára 1947, Praha) je český historik, špecializujúci sa na obdobie 19. storočia, najmä na neskorú habsburskú monarchiu a fenomén českého národného obrodenia.
V rámci svojej práce sa sústavne venuje opisu mýtov, ktoré vládnu v súvislosti s českými dejinami, a obzvlášť tých, ktoré sa vzťahujú na obdobie národného obrodenia. Zaoberá sa historickou reflexiou, interpretáciou dejín v premenách času, myslením a správaním ľudí v kontexte doby. V minulosti prednášal na Inštitúte medzinárodných štúdií Fakulty sociálnych vied Karlovej univerzity. Je jedným z autorov expozície v zámku Ctěnice, venovanej Habsburgovcom.
Aktaié (dcéra Danaa)

Aktaié alebo Aktaia ("Aktaié") je v gréckej mytológii dcéra líbyjského kráľa Danaa a jeho manželky Pierie.
Aktaié bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Aktaie potom za manžela vybrali Perifa, syna Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Stredoamerický pohár v hádzanej 2013

Stredoamerický pohár v hádzanej 2013, nazývaný ako "Copa El Salvador", bol pohár stredoamerických krajín v hádzanej mužov a žien, ktorý organizovala Panamerická hádzanárska federácia (PATHF). Konal sa v meste San Salvádor, v Salvádore od 10.14. decembra 2013, za účasti 5 mužských a 6 ženských tímov. Pôvodne sa na turnaji malo objaviť aj družstvo mužov Panamy. Ženský turnaj bol neoficiálny a zúčastnili sa ho aj nereprezentačné tímy. Zápasy sa odohrali v 2 arénach: "En el Palacio de los Deportes" a "En la Villa CARI". V mužskom turnaji zvíťazila Guatemala.
Turnaj slúžil ako kvalifikácia mužských družstiev na Panamerické majstrovstvá mužov 2014, ktoré sa uskutočnia v Uruguaji. Kvalifikoval sa na ne iba víťaz.
Výsledky.
Muži.
Play-off sa nehralo.
Vyhynutý

Vyhynutý (skratka EX, z anglického ) je stupeň ohrozenia podľa červeného zoznamu Medzinárodnej únie na ochranu prírody a prírodných zdrojov (IUCN). Označuje, že posledný exemplár uhynul alebo je pokladaný za mŕtveho. IUCN stanovilo rok 1500 ako predel pre moderne vyhynuté druhy (predtým vyhynuté druhy sa obvykle označujú ako fosílie). Drtivá väčšina organizmov už vyhynula.
Vyhynutý vo voľnej prírode

Vyhynutý vo voľnej prírode (skratka EW, z anglického "Extinct in the Wild") je stupeň ohrozenia podľa červeného zoznamu IUCN. Vyjadruje, že niekoľko jedincov daného druhu (prípadne i poddruhu, alebo inej taxonomickej kategórie) v zajatí stále prežíva, ale vo voľnej prírode už nežijú/nerastú.
Kriticky ohrozený

Kriticky ohrozený (skratka CR, z anglického "Critically Endangered") je stupeň ohrozenia podľa červeného zoznamu IUCN. Ohrozené druhy čelia vysokému riziku vyhynutia v blízkej budúcnosti.
Karibský pohár v hádzanej 2013

Karibský pohár v hádzanej 2013 bol prvý turnaj karibského pohára v hádzanej, ktorý organizuje Stredoamerická a karibská hádzanárska federácia (CCCB). Konal sa v Santo Domingu, v Dominikánskej republike od 5.9. novembra 2013, za účasti 5 mužských a 4 ženských tímov. Pôvodne sa na turnaji mali objaviť aj družstvá mužov a žien Venezuely a Haiti, ale tesne pred začiatkom turnaja sa z neho odhlásili. Všetky zápasy sa hrali v aréne "Pabellón de Balonmano de Parque del Este". Zvíťazili hádzanári Dominkánskej republiky a hádzanárky Kuby.
Turnaj slúžil ako kvalifikácia stredoamerických družstiev na Stredoamerické a karibské hry 2014, ktoré sa uskutočnili v mexickom Veracruz. Kvalifikovali sa na ne 4 najlepšie družstvá. Pri neúčasti družstiev Venezuely a Haiti tak postúpili všetky zúčastnené tímy.
Ohrozený

Ohrozený (skratka EN, z anglického "Endangered") je stupeň ohrozenia podľa červeného zoznamu IUCN. Ohrozené druhy čelia vysokému riziku vyhynutia v blízkej budúcnosti.
Zraniteľný

Zraniteľný (skratka VU, z anglického "Vulnerable") je stupeň ohrozenia podľa červeného zoznamu IUCN. Zraniteľné druhy čelia vysokému riziku vyhynutia v strednedobom období, pokiaľ sa podmienky nezmenia.
Quassit

Quassit (tiež Quassit Crew alebo Quassit X-Boyz) bola slovenská b-boy skupina pochádzajúca z Myjavy, Topoľčian, Handlovej, Trnavy a Vrbového, ktorá vznikla v roku 2000 v Barcelone.
História.
Quassit.
Formácia vznikla v roku 2000, po príchode do Barcelony, kde začala tancovať na ulici. Názov vznikol slovnou hračkou zo slova "kvasiť = proces, ktorým zrejú veci." Práve tam sa jej členovia stretli so Sorissom, ktorý ich priviedol k pravidelným vystúpeniam v miestnom klube La Paloma. Neskôr sa pridalo účinkovanie v reklamách.
S úspešnou choreografiou, ktorej autormi boli Tomy, Ramon a Laci Strike, reprezentovali Slovensko na tanečnej súťaži "French B-Boy World Cup" v Paríži, ako jediní z celej východnej Európy. Choreografiu v zápätí exhibične prezentovali v Prievidzi na podujatí "Slovakia BreakCup 2001". Tá je dodnes mnohými označovaná ako „prelomová“.
Quassit X-Boyz.
V roku 2002 vycestoval Quassit do Poľska na prestížnu súťaž Battle Of The Year Eastern Europe, kde sa spojil s ďalšou slovenskou skupinou "X-Boyz". Spoločne získali ocenenie za najlepšiu choreografiu, celkové prvé miesto a zároveň postup na celosvetové finále Battle Of The Year v Nemecku.
Rozpad.
Absolútny koniec skupiny prišiel niekedy v roku 2006. Viacerí členovia prestali byť aktívni, ostatní sa rozdelili do iných tanečných skupín. Dodnes patrí Quassit medzi najvýraznejšie skupiny slovenskej hip-hop scény.
Členovia.
Kompletný zoznam členov:
Mikroflóra

Mikroflóra je spoločenstvo rôznych druhov mikroorganizmov, ktoré sa vyskytujú vo vonkajšom alebo vnútornom prostredí organizmu.
Známa je črevná mikroflóra, súhrn mikroorganizmov v čreve, prípadne vaginálna mikroflóra vo vagíne. Bohatú mikroflóru nájdeme aj v bachore prežúvavcov. Mikroflóra sa podieľa aj na tvorbe fytoplanktónu vo vodných nádržiach, a to najmä sinice, rozsievky a zelené riasy.
Takmer ohrozený

Takmer ohrozený (skratka NT, z anglického "Nearly Threatened") je stupeň ohrozenia podľa červeného zoznamu IUCN. Takmer ohrozené druhy sú druhy, ktoré môžu byť v blízkej budúcnosti ohrozené vyhynutím, ale stále ešte nespĺňajú podmienky pre zaradenie do stupňa ohrozený.
V roku 2008 bolo do tejto kategórie zaradených 3 703 taxónov, z toho 2 423 živočíchov a 1 050 rastlín.
Chromoplast

Chromoplast je druh membránovej organely rastlinných buniek a rias. Patrí do skupiny plastidov. Obsahuje sekundárne pigmenty ako napríklad karotén alebo xantofyl. Má červenú až žltú farbu.
Oldřich Kašpar

Doc. PhDr. Oldřich Kašpar, CSc. (* 6. január 1952, Jestřebí) je český historik, etnológ, iberoamerikanista, korešpondent "Academia Mexicana de la Historia" a prekladateľ. 
Životopis.
V rokoch 1970-1974 absolvoval v Olomouci na Pedagogickej fakulte Univerzity Palackého odbor čeština-dejepis a na Filozofickej fakulte odbor história a potom nastúpil na Filozofickú fakultu Karlovej univerzity, kde vystriedal funkcie vedecký ašpirant, vedecký pracovník, odborný asistent a teraz docent. Od roku 2005 učí aj na Univerzite Pardubice. Je členom redakčných rád niekoľkých českých a zahraničných odborných časopisov, spolupracuje s televíziou a rozhlasom.
Dióxippé (dcéra Danaa)

Dióxippé alebo Dióxippa ("Dióxippé") je v gréckej mytológii dcéra líbyjského kráľa Danaa a jeho manželky Pierie.
Dióxippé bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Dióxippe potom za manžela vybrali Aigypta, syna Aigypta a jeho manželky Gorgo. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz otca splnili všetky a po smrti si v podsvetí vyslúžili od bohov večný trest nalievať do deravého džbána vodu.
Urban IV.

Urban IV. (rodným menom "Jacques Pantaléon", * asi 1195, Troyes, Francúzsko – † 2. október 1264, Perugia, Taliansko) bol 182. pápež.
Pápežský úrad zastával od 29. augusta 1261 do svojej smrti.
Messinská konferencia

Messinská konferencia bola konferencia ministrov zahraničných vecí šiestich krajín Európskeho spoločenstva pre uhlie a oceľ (ESUO), ktorá viedla až k vytvoreniu Európskeho hospodárskeho spoločenstva (EHS). Konala sa od 1. do 3. júna 1955 v talianskom meste Messina na Sicílii. Delegácie šiestich zúčastnených krajín viedli Johan Willem Beyen (Holandsko), Gaetano Martino (Taliansko), Joseph Bech (Luxembursko), Antoine Pinay (Francúzsko), Walter Hallstein (Nemecká spolková republika) a Paul-Henri Spaak (Belgicko). Stretnutie iniciovali štáty Beneluxu. Na konferenciu bolo pozvané aj Spojené kráľovstvo, ale účasť odmietlo. 
Výsledok konferencie.
Konferencia sa začala v skôr negatívnom duchu, keďže len krátko pred jej konaním odmietol francúzsky parlament zmluvu o Európskom obrannom spoločenstve. Prvé dva dni preto neboli veľmi sľubné, ale na tretí deň prekvapujúco dospeli štáty k messinskej rezolúcii.
V nej zúčastnených šesť štátov vyhlásilo zámer a predostrelo základné črty Európskeho spoločenstva pre atómovú energiu a jednotného európskeho trhu. O dva roky neskôr, v Ríme 25. marca 1957, boli podpísané Rímske zmluvy, ktorými boli tieto dve organizácie ustanovené. Potvrdili sa tak skúsenosti z ESUO, že konsenzus možno dosiahnuť najpravdepodobnejšie práve v prehlbovaní európskej integrácie v ekonomickom sektore.
Andraščíkova ulica

Andraščíkova ulica je ulica:
Ulica B. S. Timravy

Ulica B. S. Timravy je ulica:
Arzacq-Arraziguet (kantón)

Arzacq-Arraziguet je francúzsky kantón v obvode Pau v departemente Pyrénées-Atlantiques v regióne Akvitánsko. Tvorí ho 23 obcí.
Les Andelys (obvod)

Les Andelys je obvod v departemente Eure v regióne Normandia vo Francúzsku. Člení sa ďalej na 12 kantónov a 175 obcí.
Libri

LIBRI, spol. s.r.o. je nakladateľstvo pôvodnej českej encyklopedickej literatúry. Od februára 2011 novo sídli na Prahe 2 - Vyšehrad, Neklanova 27. Mediálny partner nakladateľstva je ČRo 3-Vltava a časopis "Souvislosti".
Internetové encyklopédie.
Nakladateľstvo Libri na svojich stránkach voľne sprístupňuje elektronické verzie svojich vybraných encyklopédií:
Grada Publishing

Grada Publishing, a. s. je najväčšie vydavateľstvo odbornej literatúry, ktoré pôsobí v Česku, v roku 2010 to bolo druhé najväčšie medzi českými vydavateľmi vôbec. Pôsobí aj na Slovensku. Vzniklo v roku 1991. Pokrýva široké spektrum odbornej literatúry z najrôznejších oblastí ľudskej činnosti.
V jeho produkcii sú tituly s právnou tematikou, knihy ekonomické, tituly z oblasti financií a účtovníctva, manažérske tituly, psychologické, zdravotnícke, knihy s počítačovou tematikou, o architektúre a stavebníctve, knihy technické z najrôznejších odborov a profesií. Túto škálu dopĺňa aj náučno-odborná literatúra, ktorá ponúka rad publikácií s veľkým záberom pre denný praktický život.
Jediný akcionár spoločnosti Grada Publishing, a. s. je Roman Sviták.
Svaz českých fotografů

Svaz českých fotografů (skratka SČF) je české občianske združenie. Jeho cieľom je združovať fotografov a priaznivcov fotografie, organizovať fotografické súťaže a výstavy, podporovať styky s fotografmi zo zahraničia, organizovať združovanie fotografov v tvorivých skupinách a fotokluboch, poskytovať informácie z odboru a spolupracovať s obdobnými občianskymi združeniami a inštitúciami pri rozvoji fotografie. Predsedníčkou zväzu je Věra Matějů.
Zväz je majiteľom "Zbierky SČF", ktorá sústreďuje vyše 11 000 exponátov od viac ako 1000 autorov. 
Najlepší autori sú oceňovaní titulom Majster Zväzu českých fotografov.
Dejiny.
SČF vznikol v roku 1990, pričom nadviazal na dlhoročnú tradíciu rovnomennej organizácie z obdobia pred rokom 1989. Medzi rokmi 2006-2011 prevádzkoval zväz Galériu SČF v pražskom Karlíne. Zväz spoluorganizuje Národnú súťaž a výstavu amatérskej fotografie v Svitavách alebo súťaž Praha fotografická.
Zbierka SČF.
Zbierka sústreďuje 11 115 čiernobielych a farebných snímkov viac než tisícky autorov. Zahŕňa diela všeobecne známych autorov aj amatérov. Od roku 2000 je zbierka deponovaná v Národnom archíve ČR v Prahe 4 -Vajnorská. Zbierkový fond slúži odbornej i laickej verejnosti k výstavným, reprodukčným, bádateľským a iným účelom.
Nauplios (mytológia)

Nauplios ("Naupios", ) je v gréckej mytológii syn boha Poseidóna a Amymóny, dcéry líbyjského kráľa Danaa, bol kráľ Eubóje.
Grécke mýty sú z prevažnej väčšiny známe z antických písomných zdrojov. Pretože svoj pôvod majú z ústnej tradície, často existovali rôzne verzie toho istého mýtického príbehu, niekedy aj protichodné. Postavy v nich opísané sa mohli nachádzať na dvoch, alebo na viacerých miestach v tej istej dobe, alebo žiť v rôznych storočiach. Napriek neskorším pokusom Grékov tieto mýty racionalizovať, stále existujú mnohé nezrovnalosti, ktoré sa zachovali až do dnešných dní.
Homér Nauplia vo svojich epickych dielach nespomína. Už antickí autori považovali Nauplia za jednu z neskorších mýtických postáv. O Naupliovi sa v antike napísalo hodne, ale ak sa zhrnie všetko, čo sa o ňom písalo, musel žiť aj podľa meradiel mýtov neobyčajne dlho. Spomína sa už v časoch hrdinu Hérakla a ako muž v plnej sile bojuje ešte aj v trójskej vojne.
Podľa niektorých antických zdrojov pochádzal z Argu a so svojou manželkou Klymenou, mal troch synov. Najznámejší z jeho synov bol Palamédes, o ktorom antické zdroje uvádzajú, že bol básnikom a vynálezcom. Avšak podľa antického autora Apollónia Rodského, Nauplios, syn boha Poseidóna, mal následníka menom Naubolos, po ktorom nastúpil Klytonéos a po ňom podľa tejto verzie Nauplios, takže v tomto prípade sa jedná o inú postavu rovnakého mena.
Nauplios je antickými autormi uvádzaný ako účastník plavby Argonautov. V trójskej vojne neprávom odsúdili jeho syna Palaméda achájski králi ako zradcu na smrť, za čo sa im Nauplios pomstil tak, že rozšíril medzi ich manželkami správu, že sa ich manželia zabávajú so zajatými Trójankami. To potom pohlo k nevere Klytaimnéstru, manželku veliteľa achájskych vojsk Agamemnóna, Aigialu, manželku argejského kráľa Dioméda i Médu, manželku krétskeho kráľa Idomenea.
Keď sa Achájci z Tróje po desaťročnej vojne vracali domov, Nauplios ich lode klamným ohňom naviedol na pobrežné skaly, takže mnohé z nich stroskotali.
 Sám potom zahynul podobne, zvedený klamným ohňom narazil svojou loďou na skalu a utopil sa.
Nauplios (syn Klytonéa)

Nauplios ("Naupios", ) je v gréckej mytológii syn eubójskeho kráľa Klytonéa.
Podľa antického autora Apollónia Rodského nástupcom eubójskeho kráľa Nauplia, bol Naubolos, po ktorom na trón nastúpil Klytonéos a po ňom jeho syn Nauplios. Postava Nauplia je v mýtoch tak trochu nejasná, lebo iné antické písomné zdroje uvádzajú len jedného Nauplia, ktorý však aj podľa meradiel mýtov žil neobyčajne dlho.
Antonín Josef Zíma

Antonín Josef Zíma (* 12. máj 1763, Tábor – † 4. júl 1832, Praha) bol český spisovateľ, buditeľ a kníhtlačiar.
O jeho živote sa okrem toho, že žil v Prahe, kde na Malej Strane pôsobil ako kníhtlačiar, nevie takmer nič.
Oineus (syn Aigypta)

Oineus ("Oineus") je v gréckej mytológii syn egyptského kráľa Aigypta a jeho manželky Gorgo.
Oineus bol jedným z päťdesiatich synov egyptského kráľa Aigypta. Jeho otec sa rozhodol, že svojich synov ožení s päťdesiatimi dcérami svojho brata Danaa, ktorý bol kráľ susednej Líbye. Keďže Danaos s tým nesúhlasil, vypovedal mu Aigyptos vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.
Oinovi potom za manželku vybrali Podarku, dcéru Danaa a jeho manželky Pierie. Nezmieriteľný Danaos však následne svojim dcéram prikázal, aby svojich manželov počas svadobnej noci zavraždili. Okrem najmladšej Hyperméstry, príkaz splnili všetky a za tento hrozný skutok si po smrti vyslúžili od bohov večný trest nalievať v podsvetí do deravého suda vodu.
Světozor

Světozor bol český obrázkový časopis, ktorý vychádzal s prestávkami od roku 1834. 
Prvýkrát vyšiel v roku 1834, kedy ho podľa vzoru britských penny papers (resp. nemeckých pfennig-magazínov) založil Pavel Jozef Šafárik. Cieľom tohto časopisu bola snaha pobaviť čitateľa rôznymi zaujímavosťami, nestretol sa však so záujmom odberateľov a po dvoch rokoch zanikol.
V roku 1867 ho obnovil František Skrejšovský. Od roku 1899 časopis získalo Nakladatelství J. Otto, v ktorom vychádzal cez 30 rokov. V 30. rokoch 20. storočia časopis vydával pokrokový novinár Pavel Altschul.
Hana Andronikova

Hana Andronikova (* 9. september 1967, Zlín – † 20. december 2011) bola česká spisovateľka. 
Život.
Vyštudovala gymnázium v Zlíne, potom Filozofickú fakultu Karlovej univerzity v Prahe, odbory angličtina a čeština. Po ukončení štúdia pracovala ako personálna manažérka v zahraničných i slovenských firmách. V roku 1999 odišla z podnikateľskej sféry a venovala sa literatúre. 
Autorkin debut "Zvuk slunečních hodin" získal v roku 2001 Literárnu cenu Knižního klubu a v roku 2002 cenu Magnesia Litera v kategórii objav roka. V marci 2008 plánovala vydať nový román s pracovným názvom "Blues" v nakladateľstve Odeon. Nakoniec v roku 2010 vydala knihu " Nebe nemá dno". V roku 2011 za túto knihu obdržala Cenu čitateľov Magnesia Litera 2011.
Napísala divadelné hry "Tanec přes plot" (2008, spolu s Janou Svobodovou), "Pakosti a drabanti" (2010) a "Šašci, špioni a prezidenti" (2010).
Dňa 20. decembra 2011 podľahla rakovine.
Dielo.
Poviedky v zborníkoch:
Pavel Zatloukal

Prof. PhDr. Pavel Zatloukal (* 27. október 1948, Olomouc) je český historik umenia. Zaoberá sa predovšetkým výtvarným umením a architektúrou 19. a 20. storočia. V rokoch 1990 – 2013 bol riaditeľom Múzea umenia Olomouc.
Výrazne sa zaslúžil o vybudovanie unikátneho múzea umenia v Olomouci. V roku 1999 dostal Cenu mesta Olomouc. Za knihu "Příběhy z dlouhého století. Architektura let 1750 – 1918 na Moravě a ve Slezsku " dostal najprestížnejšiu českú knižnú cenu Magnesia Litera za knihu roka 2003. V roku 2004 bol vymenovaný profesorom.
Wicklow (grófstvo)

Wicklow (, ) je írske grófstvo, ktoré leží na východe Írska v provincii Leinster. Podľa sčítania uskutočneného v roku 2011 má grófstvo 136 640 obyvateľov. Je pomenované podľa mesta Wicklow (názov je staroseverského pôvodu), ktoré je jeho hlavným mestom. 
Geografia.
Wicklow leží na pobreží východného Írska. Wicklow je sedemnáste najväčšie z 32 írskych grófstiev (vrátane severoírskych), pričom počtom obyvateľov je pätnáste najväčšie. Z 12 grófstiev v Leinsteri je štvrté najväčšie rozlohou a piate najväčšie počtom obyvateľov. Najvyšší vrch grófstva, Lugnaquilla, dosahuje nadmorskú výšku 
Wicklow susedí s piatimi írskymi grófstvami: s grófstvom Wexford na juhu, Kildare na juhozápade, Kildare na západe a s grófstvami Dún Laoghaire-Rathdown a South Dublin na severe (tzv. nové administratívne grófstva, kedysi tvorili grófstvo Dublin.
Írčina.
Podľa sčítania 2011 z populácie staršej ako 3 roky (129 643 ľudí) ovládalo írčinu 37,4 % (48 502 obyvateľov). Takmer tretina z nich (32,8 % – 15 900) írčinu používa iba v školstve, kde je vyučovanie írčiny povinné.
Beck, Bogert &amp; Appice (album)

Beck, Bogert &amp; Appice je debutový a jediný štúdiový album hard rockovej trojice Beck, Bogert &amp; Appice. Nahrali ho v roku 1973 pod Epic Records. Najznámejšou skladbou z tohoto albumu, ktorá bola vydaná aj ako singel, bola coververzia skladby Stevieho Wondera „Superstition“.
Autorstvo.
Poznámka:
Félix IV.

Félix IV. (* ? –  † 22. september 530, Rím, Taliansko) bol 54. pápež a svätec.
Pápežský úrad zastával od (13. júla) 526 do svojej smrti. Bol zvolený na želanie ostrogótského kráľa Teodoricha.
Pelagius I.

Pelagius I. (* ?, Rím, Taliansko - † 4. marec 561, Rím) bol 60. pápež. Pápežský úrad zastával od 16. apríla 556 do svojej smrti. Pochádzal zo vznešenej rímskej rodiny.
Bernay (obvod)

Bernay je obvod v departemente Eure v regióne Normandia vo Francúzsku. Člení sa ďalej na 16 kantónov a 263 obcí.
Francis Parkman

Francis Parkman (* 16. september 1823, Boston, Massachusetts, USA - † 8. november 1893, Jamaica Plain) bol americký historik, známy pre svoje dielo o Severnej Amerike v období kolonializmu.
Život.
Pochádzal zo zámožnej rodiny, jeho rodičmi boli reverend Francis Parker a jeho druhá žena Caroline Hall Parkmanová. Od detstva ho sužovali zdravotné problémy. Mal päť súrodencov: Caroline, Mary, Eliza, Johna Eliota a Sarah z otcovho prvého manželstva. Od roku 1831 študoval na privátnej Chauncy Hall a v roku 1840 nastúpil na Harvard.
Ešte pred ukončením štúdií ho rodičia poslali na cestu po Európe. Plavil sa po Stredozemnom mori, kde navštívil niektoré ostrovy, videl Taliansko, Švajčiarsko, Francúzsko a Škótsko. Cesta trvala od novembra 1843 do júna 1844. Na jeseň 1844 začal študovať na Harvarde práva. V roku 1845 publikoval svoje prvé články v "Knickerbocker Magazine".
V roku 1846 získal právnický titul a pokračoval vo svojich študijných cestách. Odišiel do New Yorku, Baltimore, Kalifornie a prešiel aj iné časti USA. V tomto roku sa u neho opäť objavili zdravotné a psychické ťažkosti. V máji 1850 sa oženil s Catherine Scollay Bigelow, dcérou známeho bostonského lekára, s ktorou mal tri deti: Grace Parkmanovú Coffinovú, Francisa Parkmana III. a Katharine Parkmanovú Coolidgeovú. Syn zomrel v troch rokoch na šarlach. V roku 1856 precestoval Kanadu. V roku 1858 zomrela jeho manželka pri pôrode ich posledného dieťaťa. Sám sa toho istého roku odišiel liečiť do Francúzska. Cestoval, za vedeckým účelom, až do neskorého veku. Titul doktor práv získal v roku 1889. Zomrel vo svojom dome po krátkej chorobe.
V Bostone stojí jeho pamätník od Daniela Chestera Frencha.
Évreux (obvod)

Évreux je obvod v departemente Eure v regióne Normandia vo Francúzsku. Člení sa ďalej na 15 kantónov a 237 obcí.
Ajaccio (obvod)

Ajaccio je obvod v departemente Corse-du-Sud a regióne Korzika vo Francúzsku. Člení sa ďalej na 14 kantónov a 80 obcí.
Calvi (obvod)

Calvi je obvod v departemente Haute-Corse a regióne Korzika vo Francúzsku. Člení sa ďalej na 6 kantónov a 51 obcí.
Corte (obvod)

Corte je obvod v departemente Haute-Corse a regióne Korzika vo Francúzsku. Člení sa ďalej na 14 kantónov a 158 obcí.
Oscar Loya

Joseph Oscar Loya (* 12. jún 1979, Indio, Kalifornia, USA) je americký spevák a herec pôsobiaci v divadle Broadway.
V roku 2009 spolu s Alexom Christensenom reprezentoval Nemecko na Eurovízii v Moskve, kde obsadili 20. miesto so ziskom 35 bodov.
Kariéra.
Loya reprezentoval Nemecko na Eurovision Song Contest 2009 v rámci projektu Alex Sings Oscar Swings s producentom Alexom Christensenom. Počas finálového vystúpenia zo súťažnou piesňou ho 16. mája 2009 odprevadila americká speváčka a herečka Dita Von Teese. V hlasovaní divákov a odbornej poroty nakoniec obsadili 20. miesto so ziskom 35 bodov. Najväčší počet bodov (7) dostali z Dánska a Spojeného kráľovstva.
Po vystúpení na Eurovízii vydal Loya za producentskej asistencie Alexa Christensena debutový album "Heart 4 Sale", na ktorom zaznel aj singel zo súťaže.
Osobný život.
Loya je najmladší z piatich súrodencov. Otvorene sa hlási k homosexuálnej orientácii. V súčasnosti žije so svojím priateľom v Mníchove.
Sartène (obvod)

Sartène je obvod v departemente Corse-du-Sud a regióne Korzika vo Francúzsku. Člení sa ďalej na 8 kantónov a 44 obcí.
Bradbury and Evans

Bradbury and Evans bola tlačiareň a neskôr nakladateľstvo, ktorú v roku 1830 založili William Bradbury a Frederick Mullet Evans. V roku 1842 odkúpili neskôr veľmi úspešný časopis Punch. Neskôr sa však zamerali aj na serióznejšiu literatúru a svoje diela u nich vydali napríklad Charles Dickens, William Makepeace Thackeray, a Robert Smith Surtees. V roku 1840 patrili medzi niekoľko firiem, ktoré žiadali v Anglicku o autorské práva.
Scriblerus Club

Scriblerus Club bola neformálna skupina konzervatívnych klasicistických satirikov vzniknutá v Spojenom kráľovstve, zahŕňajúca Jonathana Swifta, Alexandra Popa, Johna Gaya, Johna Arbuthnota, Henry St Johna a Thomasa Parnella. Skupina bola založená v roku 1712 a pozvoľna sa rozpadala medzi rokmi 1732 a 1745, keď zomreli dvaja hlavní členovia, a to Alexander Pope a Jonathan Swift. K stretnutiu klubu sa niekedy pripájal tiež Robert Harley, ktorý ale v rámci klubu nenapísal jediné literárne dielo. Cieľom klubu bolo zosmiešňovať zneužívanie vzdelanosti. Jeho základným dielom boli "The Memoirs of Martinus Scriblerus". Druhé vydanie Popeho "The Dunciad" tiež obsahuje text, pripisovaný fiktívnemu Martinusovi Scriblerusovi.
Mimo to napísal Richard Owen Cambridge smiešno-hrdinskú báseň "Scribleriad", kde je Martinus Scriblerus hlavným hrdinom.
Alès (obvod)

 Alès je obvod v departemente Gard a regióne Occitánia vo Francúzsku. Člení sa ďalej na 12 kantónov a 101 obcí.
Dan Gawrecki

Prof. PhDr. Dan Gawrecki, CSc. (* 23. december 1943, Frýdek) je český historik, ktorý sa zaoberá českými dejinami v 18.-20. storočia so zameraním na Sliezsko a špecializuje sa na česko-poľské a česko-nemecké vzťahy.
Život.
Po absolvovaní SVVŠ v Ostrave-Porube (1957-1960) vyštudoval FF UP Olomouc (odbor dejepis-ruština). V roku 1969 získal titul PhDr. (Za prácu "Bund der Deutschen und Sudetendeutsche Partei") a v roku 1977 obhájil kandidátsku prácu "Nemecké obranné spolky v habsburskej monarchii a ČSR 1880-1938" a získal titul CSc. Bol zamestnaný v Sliezskom ústave AV ČR (1968-1993), kde v rokoch 1987-1991 bol riaditeľom. Od roku 1993 pôsobil na Ústave histórie a muzeológie FPF SU v Opave, kde bol od roku 1994 vedúcim ústavu. V roku 1997 sa habilitoval na filozofickej fakulte Univerzity Komenského v Bratislave prácou "Politické a národnostní poměry v Těšínském Slezsku 1918-1938". V roku 2006 bol vo Varšave vymenovaný profesorom.
Touché Amoré

Touché Amoré je americká post-hardcoreová kapela, ktorá vznikla v roku 2007. Kapela sa skladá z hlavného speváka Jeremy Bolma, gitaristov Claytona Stevensa a Nicka Steinhardta, basgitaristu Tylera Kirbyho a bubeníka Elliota Babina.
Doposiaľ skupina vydala tri štúdiové albumy a niekoľko EP. V roku 2009 vydala svoj debut "...To the Beat of a Dead Horse". V roku 2011 nasledoval album "Parting the Sea Between Brightness and Me". Ich najnovší album "Is Survived By" bol vydaný 24. septembra 2013.
Diskografia.
Štúdiové albumy
EP
Videoklipy
Polydamas

Polydamas ("Polydamas") môže byť:
František Cinger

PhDr. František Cinger (* 18. marec 1956, Praha) je český literárny historik a publicista. Vyštudoval odbor čeština-dejepis na Filozofickej fakulte Karlovej univerzity.
Muzeálny vzťah

Muzeálny vzťah predstavuje určitý postoj človeka, ktorý ho podnecuje k tomu aby poznával, vyberal predmety zo sveta prírody a tvorby človeka, ktoré preňho a pre spoločnosť znamenajú zvláštnu hodnotu. Táto hodnota je kultúrnou hodnotou a musí byť tak dôležitá, že jej nositeľov ako zástupcov komplexnej reality možno vybrať, uchovávať, skúmať a určitým spôsobom prezentovať. Zbieranie, predpoklad každej muzeálnej činnosti, pochádza z primárnej prirodzenej túžby človeka. Muzeálny vzťah spočíva v jeho základných motiváciách na sekundárnych potrebách, teda sociálnych alebo kultúrnych nárokoch a želaniach, od splnenia ktorých závisí spokojnosť jednotlivca. Tento vzťah sa neviaže na určité epochy, pretože je v základe výrazom existenčnej všeobecne ľudskej túžba: oživovať spomienku.
Rastatt

Rastatt môže byť:
Ravensburg

Ravensburg môže byť:
Pekka Haavisto

Pekka Olavi Haavisto (* 23. marec 1958, Helsinky) je fínsky politik z fínskej strany Zelená liga.
Politická kariéra.
Havisto bol členom fínskeho parlamentu v rokoch 1987-1995 a počas rokov 1993-1995 bol predsedom Zelenej ligy. V prvej vláde Paava Lipponena (1995-1999) sa stal ministrom životného prostredia a zároveň bol prvým európskym ministrom zo strany zelených, ktorý mal ministerstvo životného prostredia na starosti. V rokoch 1999-2005 pracoval pre OSN a viedol program OSN pre životné prostredie. V roku 2007 sa vrátil späť do fínskeho parlamentu.
V roku 2012 sa zúčastnil fínskych prezidentských volieb. V prvom kole získal 18,8% hlasov, a postúpil tak spolu so Saulim Niinistöm do druhého kola, kde prehral s 37,4% hlasov.
Osobný život.
Pekka Haavisto vyštudoval politológiu na Helsinskej univerzite. Od roku 2002 žije v registrovanom partnerstve s Antoniom Flory, ktorý pôvodom pochádza z Ekvádoru.
Sofi Oksanenová

Sofi Oksanenová (* 7. január 1977, Jyväskylä, Fínsko) je fínska spisovateľka fínsko-estónskeho pôvodu.
Život.
Narodila sa vo Fínsku v rodine fínskeho otca a estónskej matky, ktorá v roku 1970 emigrovala zo Sovietskeho zväzu. Vyštudovala literatúru na Jyväskylskej a Helsinskej univerzite. Neskôr študovala dramaturgiu na Divadelnej akadémii v Helsinkách.
V roku 2009 ju najväčší estónsky denník Postimees vyhlásil Osobnosťou roka. Estónsky prezident Toomas Hendrik Ilves jej v roku 2010 udelil Rad kríža krajiny Panny Márie štvrtého rádu.
Ocenenie diela.
Dielo "Očista" bolo ocenené:
Svatava Antošová

Svatava Antošová (* 3. jún 1957, Teplice) je česká lesbická poetka, prozaička a novinárka. 
Život.
Vyštudovala gymnázium a Strednú knihovnícku školu. Prešla radom manuálnych aj intelektuálnych profesií (magazín Cosmopolitan, smaltovňa riadu), pracovala v Mestskej knižnici v Tepliciach, v rokoch 20052008 bola na voľnej nohe. Od roku 2009 je redaktorkou literárneho časopisu "Tvar".
Knižne debutovala v zborníku "Zelené peří" (Mladá fronta 1987). Publikovala aj v časopisoch: Dotyky, Iniciály, Kmen, Literární měsíčník, Literární noviny, Revue Teplice, Tvar, Dekadent Geniální a i. Nasledovali samostatné básnické zbierky. Svojou poéziou je zastúpená v antológii severočeskych autorov "Od břehů k horám" (Votobia 2000).
Beck, Bogert &amp; Appice

Beck, Bogert &amp; Appice bola hard rocková superskupina, ktorú založil gitarista Jeff Beck premenovaním formácie The Jeff Beck Group. Trio, okrem neho tvorili: basgitarista Tim Bogert a bubeník Carmine Appice, ktorí predtým spolu hrali v skupinách Vanilla Fudge a Cactus. Skupina vznikla v roku 1972. V roku 1973 absolvovala miniturné po Japonsku. Začiatkom roka 1974, počas nahrávania svojho druhého štúdiového albumu, sa rozpadla.
Diskografia.
Štúdiové albumy.
"Beck, Bogert &amp; Appice" - Epic EQ-32140 (1973)
Albumy naživo.
"Beck, Bogert &amp; Appice Live (in Japan)" - Epic 22001 (1973)
Aleš Cibulka

Aleš Cibulka (* 25. marec 1977, Sokolov) je český televízny a rozhlasový moderátor a publicista.
Kariéra.
Začínal v roku 1992 ako rozhlasový moderátor v karlovarskom súkromnom rádiu Diana. Dva roky pôsobil v Televízii Nova, kde moderoval reláciu "Snídaně s Novou". 
Od roku 1998, keď ukončil svoje štúdiá na Vyššej odbornej škole hereckej, sa stal spolupracovníkom a neskôr aj zamestnancom Českej televízie, kde moderoval reláciu "Dobré ráno s ČT". S kolegyňou Magdou Reifovou moderoval pre Českú televíziu zemepisnú súťaž pre deti "Baťoh" a spoločne s Ivanou Andrlovou a Zbyškom Pantůčkom účinkuje aj v relácii venovanej českému jazyku "O češtině".
Jeho hlas bol známy aj z relácií "Dobré jitro s Českým rozhlasem", "Host do domu" a "Tobogan". Potom, čo Yvonne Přenosilová ako jeho hosť relácie "Host do domu" začiatkom mája 2006 povedala, že (vtedajší premiér) „pán Paroubek, ako hovorím, sa trošku hrá na Mussoliniho...“, bol z programu odvolaný a mohol naďalej moderovať už iba zábavné programy ("Tobogan").
Dvakrát spoločne s Jiřinou Jiráskovou moderoval slávnostné vyhlasovania cien "TýTý". Každý rok moderuje detskú súťaž "Zlatý oříšek".
Okrem tejto činnosti pôsobí aj ako umelecký publicista; napísal celkom 3 knihy, z toho dve životopisné knihy o českej herečke Nataši Gollovej a jednu knihu o Zdenke Sulanovej.
Po dlhej známosti uzavrel v roku 2008 registrované partnerstvo s Michalom Jagelkom.
V Českej televízii moderoval napr. aj reláciu "Kolo plné hvězd", kam pozýval známe osobnosti, ktoré si na „kolese plnom hviezd“ vytáčali zábavné scénky z rôznych relácií.
Od roku 2012 moderuje každodennú súťaž "Česká tajenka" a od roku 2013 je tiež sprievodcom talk show "Sejdeme se na cibulce", ktorú vždy v sobotu vysiela TV Barrandov.
Eduard Cupák

Eduard Cupák (* 10. marec 1932, Brno – † 23. jún 1996, Praha) bol český filmový a divadelný herec, rozhlasový umelec a dabér.
Život.
Vyštudoval konzervatórium a JAMU v Brne. V rokoch 1955-1959 a potom znova 1961-1967 bol členom súboru Mestských divadiel pražských. Už ako nadaný konzervatorista hosťoval v Štátnom divadle v Brne. Pre svoju homosexuálnu orientáciu bol počas svojho štúdia vypočúvaný Štátnou bezpečnosťou a kárna komisia sa mu snažila zabrániť v dokončení školy aj získaní angažmánu. Režisér Václav Krška si ho napriek závažným problémom presadil do svojho filmu "Mladá léta" napriek protestom kárnej komisie aj ministra kultúry. Vďaka mladistvému vzhľadu hral až do polovice šesťdesiatych rokov mladých chlapcov a stal sa veľmi populárnym. 
V období normalizácie dokázal odmietnuť tzv. normalizačné filmové úlohy aj podpis Anticharty, nevyužil ani možnosti emigrácie a bol hojne obsadzovaný v celej rade rolí. 37 rokov trvajúce celoživotné spolužitie s partnerom, s ktorým žil v mlyne v Brtnici u Velkých Popovic, prežíval nenápadne a bez škandálov. Koncom života ho zhoršujúce sa rozdutie pľúc, podporené výdatným fajčením, priviedlo k alkoholizmu a uzatváranie sa do seba, v roku 1995 po prekonanej tracheotómii prestal hrať.
Zoe Hauptová

Doc. PhDr. Zoe Hauptová, CSc. (* 9. február 1929, Brno – † 23. január 2012, Praha) bola česká slavistka, paleoslovenistka, editorka, prekladateľka, vysokoškolská pedagogička a redaktorka "Slovníku jazyka staroslověnského" (od roku 1973 jeho hlavná redaktorka). 
Život.
Zoe Hauptová vyštudovala Filozofickú fakultu Karlovej univerzity v Prahe, absolutórium v ​​roku 1952, doktorát potom v roku 1953. Roku 1958 získala na tej istej fakulte titul CSc.. Prednášala na Pedagogickej fakulte Univerzity Jána Evanjelistu Purkyně v Ústí nad Labem, kde sa v roku 1990 habilitovala.
Jej partnerkou bola Petra Fischerová.
Cyprián Majerník

Cyprián Majerník (* 24. november 1909, Veľké Kostoľany – † 4. júl 1945, Praha) bol slovenský maliar pôsobiaci v Prahe, predstaviteľ Generácie 1909.
Život a tvorba.
V jeho osude a v jeho dielach sa odzrkadľuje údel doby, kultúrnopolitické dianie, hospodárska kríza, či tábory smrti, vplývajú na tvorivé výsledky maliara. Hlavnými hrdinami diel sa stali utečenci, vyhnanci, jazdci-osloboditelia. 
V roku 1940 usporiadal v Alšovej sieni Umeleckej besedy druhú samostatnú výstavu, poslednú za svojho života. Najdôležitejším obrazom, ktorý hovorí o svedectve Majerníkovej generácie je obraz "Hliadka".
Napriek tomu, že Majerník zasadil korene v Čechách, neprerušil kontakt so Slovenskom. V apríli 1941 prišiel na Slovensko za rodičmi a umeleckými druhmi. Vyhľadávala ho tlač a koncom roku 1942 získal verejné uznanie – výročnú cenu Umeleckej besedy za obraz "Jazdci". 
V roku 1943 opäť cestoval na Slovensko a jeho prítomnosť utužila kultúrnopolitickú spoluprácu medzi dvoma vetvami Generácie 1909, bratislavskou a pražskou.
Ku koncu vojny sa jeho stav veľmi zhoršil. Často podliehal depresiám. Po oslobodení Československa dostal osvedčenie z výtvarného odboru Umeleckej besedy o politickej spoľahlivosti. 
Roku 1945 sa oženil so svojou dlhoročnou družkou, žiadal o byt, vlastne všetko čo by mohlo nasvedčovať záujmu o život. Toho istého roku spáchal samovraždu skokom z okna bytu. Jeho pohreb sa stal manifestom družby Slovenska a Česka.
Zdroj.
PETERAJOVÁ,Ľudmila: "Cyprián Majerník." Bratislava: Tatran, 1981. 224 s. TS09. 61-216-81
Michal Jagelka

Michal Jagelka (* 17. apríl 1977, Praha) je český dabér, moderátor a herec.
Život.
Vyštudoval hudobno-dramatický odbor na Pražskom konzervatóriu. Študoval tiež Právnickú fakultu Karlovej univerzity.
Dabingu sa venuje od svojich 12 rokov. Medzi zahraničných hercov, ktorých často dabuje, patrí Leonardo DiCaprio, Matt Damon, Orlando Bloom, Brendan Fraser a David Faustino. Moderovať začínal v relácii Českej televízie "Vega" (1994), na Prima TV moderoval "Autosalon" (2002) a na TV Nova spolu s Michaelou Dolinovou tvoril moderátorskú dvojicu "Snídaně s Novou" (2002). Herecky sa uplatňuje takmer výhradne v televíznych filmoch a seriáloch.
Zaujíma sa tiež o politiku. V roku 2006 kandidoval za Občiansku demokratickú stranu do zastupiteľstva Mestskej časti Praha 9.
Po sedemročnej známosti uzavrel v roku 2008 registrované partnerstvo s moderátorom Alešom Cibulkom. 
V roku 2018 načítal audioknihu My děti ze stanice ZOO (vydala Audiotéka), Cesta vlka (vydala Audiotéka). V roku 2019 načítal Ultramaratonec (vydala Audiotéka), Krev pro Rusalku (vydala Audiotéka), Den, kdy došly prachy (vydala Audiotéka), Federer – portrét tenisové legendy (vydala Audiotéka). V roku 2020 načítalů tiež titul Kmotr Mrázek I., II.,III. (vydala Audiotéka), Černá labuť (vydala Audiotéka) a titul Ogilvy o reklamě v digitálním věku (vydala Audiotéka).
Alfred Tysoe

 
 
 
Alfred Ernest Tysoe (* 21. marec 1874, Padiham, Spojené kráľovstvo – † 26. október 1901, Blackpool, Spojené kráľovstvo) bol britský atlét, bežec na stredné a dlhé trate, dvojnásobný olympijský víťaz.
Športové úspechy.
Prvé športové úspechy zaznamenal v roku 1896, keď vyhral majstrovstvá severných grófstiev Anglicka v behoch na 1000 yardov a jednu míľu. O rok neskôr sa stal anglickým šampiónom v behu na 1 a 10 míľ. V rokoch 1899 a 1900 získal titul v behu na 880 yardov.
Krátko pred olympiádou v Paríži v roku 1900 vytvoril svetový rekord v behu na 800 metrov časom 1:57,8. Na olympiáde štartoval preto ako favorit. Nesklamal a zvíťazil s jasným náskokom pred druhým Johnom Creganom z USA. Druhý olympijský titul získal v súťaži družstiev v behu na 5000 metrov ako člen zmiešanej štafety (okrem neho boli jej členmi Briti Charles Bennett, John Rimer, Sidney Robinson a Austrálčan Stanley Rowley).
Rok po olympijskom víťazstve zomrel Alfred Tysoe na zápal pľúc.
Gold Dust

„Gold Dust“ je skladba britského drum and bassového producenta DJa Fresha. Bola vydaná ako treté singel z jeho druhého albumu "Kryptonite". Verzia skladby z roku 2010 dosiahla 24. miesto v rebríčku UK Singles Chart. Videoklip k skladbe režíroval Ben Newman. V roku 2012 vytvoril britský DJ Shy FX reedíciu, ktorá dosiahla 22. miesto v UK Singles Chart a 39. miesto v rebríčku Irish Singles Chart. Predaje všetkých verzií dosiahli 400 000 predaných kópií, čím získal zlatú platňu, hoci sa nikdy nedostal do prvej dvadsiatky rebríčka UK Singles Chart.
Hudobné video.
Oficiálne hudobné video bolo natočené v Brooklyne, Brownsville Project a zameriava sa na výkony skupiny Jumpers in Command. Vo videu predvádza táto skupina aktivity ako skejtbording, skipping alebo free running.
Jiří Jánský

Jiří Jánský (* 3. august 1941, Česká Třebová) je český historik, venujúci sa najmä stredovekým dejinám v priestore česko-bavorskej hranice. V súčasnosti vyučuje na pražskom gymnáziu Nad Alejí.
Ústrednou témou Jánskeho kníh je vývoj v oblasti západných Čiech, a najmä česko-bavorskej hranice v čase vrcholného a neskorého stredoveku a raného novoveku z pohľadu cezhraničných česko-nemeckých vzťahov, vzájomných konfliktov a diplomatických aktivít. Možno povedať, že Jánskeho publikácie prispievajú k pokiaľ možno neutrálnemu skúmaniu spoločnej česko-nemeckej histórie a do značnej miery rúcajú mýty o "dobrých Čechoch" a "zlých Nemcoch", či naopak. Podrobným popisom vykresľujú realitu stredovekého konania a uvažovania v jeho surovom pragmatizme a nevdojak ju tak zbavujú mytizujúcich významov.
V rámci svojho zamerania sa Jánský podieľa na archeologickom prieskume hradu Rýzmberk v juhozápadných Čechách, prípadne ďalších hradov v okolí (Osvračín, Starý a Nový Herštejn). V spolupráci s Asociáciou grafológov ČR sa tiež venuje histórii písma.
Mountfield HK

Mountfield HK (celým názvom: Mountfield Hradec Králové, a.s.) je český klub ľadového hokeja, ktorý sídli v Hradci Králové v Královohradeckom kraji a od sezóny 2013/14 pôsobí v Extralige, českej najvyššej súťaži ľadového hokeja. Klubové farby sú biela, červená, čierna a žltá. Partnerské kluby sú SC Marimex Kolín a HC Příbram.
Svoje domáce zápasy odohráva v zimnom štadióne Hradec Králové (ČPP aréne) pod Bielou vežou s kapacitou 6 890 divákov.
História.
Hokej sa v Hradci Králové hráva od roku 1925. Počas obdobia Česko-Slovenska nikdy nehral v najvyššej súťaži a väčšinu času strávil hraním v 1. ČNHL. Do českej Extraligy postúpil v jej prvom ročníku no hneď po sezóne v baráži vypadol. Následne hrával v prvej a neskôr v druhej lige. Istý čas pôsobil klub ako farma Pardubíc. Pred sezónou 2013/14 sa spoločnosť Mountfield rozhodla pre spory ukončiť spoluprácu s klubom z Českých Budějovíc a dohodla spoluprácu s prvoligovým klubom Královští lvi Hradec Králové. Ten od sezóny 2013/14 pôsobí v Extralige pod názvom Mountfield HK.
Peter O’Toole

Peter Seamus Lorcan O’Toole (* 2. august 1932 – † 14. december 2013) bol írsky herec, osemkrát nominovaný na Oscara, držiteľ čestného Oscara, Emmy, Zlatého glóbusu a BAFTY.
Životopis.
Detstvo.
Narodil sa v roku 1932 podľa niektorých zdrojov v Connemare v Írsku, podľa iných v Leedse v Anglicku, kde aj vyrastal. Sám si nebol istý dátumom svojho narodenia, vo svojom životopise hovorí, že akceptuje ako svoj deň narodenia 2. august, hoci jeho írsky rodný list uvádza jún 1932. Matka Constance Jane bola škótskazdravotná sestra a otec Patrick Joseph írsky bookmaker. Bol vychovávaný ako katolík a navštevoval katolícku školu, kde bol preučený na praváka. Neskôr sa stal hrdým na svoj írsky pôvod a preto nosil vždy aspoň jeden zelený kus odevu. Herectvo vyštudoval na Royal Academy of Dramatic Art.
Kariéra.
Začínal ako divadelný herec v Bristole. V divadle pôsobil po celý život a v roku 1989 získal "Cenu Laurence Oliviera" za výkon v hre "Jeffrey Bernard is Unwell".
V televízii debutoval v roku 1954, vo filme v roku 1959. Zlom v jeho kariére nastal, keď si ho režisér David Lean vybral do úlohy T E. Lawrence vo filme "Lawrence z Arábie" potom, ako Marlon Brando a Albert Finney odmietli účinkovanie vo filme. Tento jeho výkon mu vyniesol prvú z ôsmich nominácii na Oscara a magazín "Premiere" ho označil za najlepší herecký výkon všetkých čias.
Bol jedným z hŕstky hercov nominovaných na Oscara za stvárnenie rovnakej postavy v dvoch rôznych filmoch: kráľa Henricha II. vo filmoch "Becket" a "Lev v zime". Ďalší traja sú Paul Newman, Bing Crosby a Al Pacino, ale iba O’Toole hral tú istú postavu v úplne iných filmoch, ktoré spolu nesúviseli.
Za úlohu v minisérii "Jana z Arku" získal v roku "1999" Emmy. Stvárnil aj kráľa Priama vo filme "Trója". V roku 2006 získal poslednú nomináciu na Oscara za úlohu vo filme "Venuša". Svoj hlas prepožičal postave Antona Ega v animovanom filme "Ratatouille".
10 júla 2012 oznámil ukončenie hereckej kariéry.
Osobný život.
V roku 1959 sa oženil s waleskou herečkou Siân Phillipsovou, s ktorou mal dve dcéry - Kate a Patriciu. Rozviedli sa v roku 1979. Phillipsová neskôr uviedla, že ju O’Toole poháňaný alkoholom mentálne týral a preto ho opustila. Spolu so svojou bývalou priateľkou, modelkou Karen Brownovou, mal syna Lorcana Patricka (* 1983).